
REFERAT DE APROBARE 
A PROIECTULUI DE HOTĂRÂRE
pentru  actualizarea  tarifelor aprobate  prin Hotărârea  Consiliului Local  nr.352/28.09.2021 privind aprobarea  modului de folosință a bazelor sportive Sala Polivalentă ,,Constantin Jude”, Complexul Sportiv ,,Bega” și Stadionul de Rugby ,,Gheorghe Rășcanu”
1.Descrierea situaţiei actuale
       Prin H.C.L nr. 352/ 28.09.2021 s-au aprobat tarifele de folosinţă a Sălii Polivalente „Constantin Jude”, a Complexului Sportiv „Bega” și a Stadionului de Rugby „Gheorghe Răşcanu”. Tarifele  au fost aprobate pentru perioada 31.08.2021 – 31.12.2021, urmând a fi actualizate cu indicele inflației.
      De asemenea, prin aceeasi  hotărâre  a   fost  aprobată şi lista cu gratuităţi la bazele sportive, precum si draftul contractului de închiriere pentu  activitățile   care nu beneficiază de gratuități.
     Municipiul Timişoara susţine sportul de performanţă, încurajează practicarea sportului de către copii şi juniori, reuşind pe această cale să promoveze şi să dezvolte sportul de performanţă. De asemenea, municipiul susţine programele sportive destinate cetăţenilor, punând la dispoziţia acestora diferite obiective sportive.
     Având în vedere că valabilitatea cuantumului tarifelor aprobate prin HCL nr.352/28.09.2021 este stabilită până la data de 31.12.2021, se impune actualizarea acestora prin aplicarea indicelui de inflaţie, de 3,8%, comunicat de Direcţia Regională de Statistică prin adresa SC2021 -032743 /26.11.2021 înregistrată la Primăria Municipiului Timișoara.
      In aceste condiţii se impune promovarea proiectului de hotărâre de consiliul local   prin care să se aprobe actualizarea tarifelor aprobate  prin art.1 , Anexa nr1. al Hotărârii  Consiliului Local  nr.352/28.09.2021 privind aprobarea  modului de folosință a bazelor sportive Sala Polivalentă ,,Constantin Jude”, Complexul Sportiv ,,Bega” și Stadionul de Rugby ,,Gheorghe Rășcanu” prin aplicarea indicelui inflaţiei, de 3,8%, comunicat de Direcţia Regională de Statistică.
       Începând  cu data de 01.01.2022 încetează aplicabilitatea  art. 5 al Hotărârii Consiliului Local  nr.352/28.09.2021 privind aprobarea modului de folosință a bazelor sportive Sala Polivalentă ,,Constantin Jude”, Complexul Sportiv ,,Bega” și Stadionul de Rugby ,,Gheorghe Rășcanu.
     Celelalte  prevederi ale Hotărârii Consiliului Local  nr.352/28.09.2021 rămân neschimbate.
  2. Concluzii
    Ţinând cont de cele expuse mai sus considerăm oportună iniţierea unui proiect de hotărâre pentru  actualizarea  tarifelor aprobate prin Hotărârea Consiliului Local  nr.352/28.09.2021 privind aprobarea  modului de folosință a bazelor sportive Sala Polivalentă ,,Constantin Jude”, Complexul Sportiv ,,Bega” și Stadionul de Rugby ,,Gheorghe Rășcanu” şi îl supun spre dezbatere şi aprobare Consiliului Local al Municipiului Timişoara. 		

